
****

**ประกาศองค์การบริหารส่วนตำบลปากพนังฝั่งตะวันตก**

**เรื่อง รายชื่อผู้มีสิทธิเข้าสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน**

**ขององค์การบริหารส่วนตำบลปากพนังฝั่งตะวันตก ตำแหน่ง รองปลัดองค์การบริหารส่วนตำบล**

**(นักบริหารงาน อบต.6)**

----------------------------------------

ตามที่องค์การบริหารส่วนตำบลปากพนังฝั่งตะวันตก อำเภอปากพนัง จังหวัดนครศรีธรรมราช ได้ประกาศรับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงานขององค์การบริหารส่วนตำบลปากพนังฝั่งตะวันตก ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไขเพิ่มเติมจนถึงปัจจุบัน และประกาศองค์การบริหารส่วนตำบลปากพนังฝั่งตะวันตก เรื่อง รับสมัครสอบคัดเลือกเพื่อแต่งตั้งพนักงานส่วนตำบล ให้ดำรงตำแหน่งบริหารต่างสายงานขององค์การบริหารส่วนตำบลปากพนัง ฝั่งตะวันตก ตำแหน่ง รองปลัดองค์การบริหารส่วนตำบล (นักบริหารงาน อบต.6) ลงวันที่ ๑๗ เดือน มกราคม พ.ศ. ๒๕๕๖ นั้น

บัดนี้ ได้สิ้นสุดระยะเวลาการรับสมัครดังกล่าวแล้ว และคณะกรรมการสอบคัดเลือก พนักงานส่วนตำบลตำแหน่งบริหารต่างสายงานขององค์การบริหารส่วนตำบลปากพนังฝั่งตะวันตก ตำแหน่ง รองปลัดองค์การบริหารส่วนตำบล (นักบริหารงาน อบต.6) ได้ตรวจสอบคุณสมบัติของผู้สมัครสอบคัดเลือกแล้ว ดังนั้น อาศัยอำนาจตามความนัยข้อ ๙๔ แห่งประกาศคณะกรรมการพนักงานส่วนตำบลจังหวัดนครศรีธรรมราช (ฉบับที่ ๑๒) ลงวันที่ ๒๙ ธันวาคม ๒๕๔๗ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล จึงประกาศรายชื่อผู้มีสิทธิเข้าสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงานขององค์การบริหารส่วนตำบลปากพนังฝั่งตะวันตก ตำแหน่ง รองปลัดองค์การบริหารส่วนตำบล (นักบริหารงาน อบต.6) ดังนี้

|  |  |  |  |  |
| --- | --- | --- | --- | --- |
| หมายเลขประจำตัวสอบ | ชื่อ – สกุล | ตำแหน่ง  ปัจจุบัน | สังกัด | หมายเหตุ |
| 0๐๑ | น.ส.ภัสสรินทร  บุญศรีโรจน์ | หัวหน้าสำนักงานปลัดองค์การบริหารส่วนตำบล (นักบริหารงานทั่วไป 6) | องค์การบริหารส่วนตำบลปากพนัง ฝั่งตะวันตก  อำเภอปากพนัง  จังหวัดนครศรีธรรมราช | มีผู้สมัครเข้าสอบคัดเลือกรายเดียว |

ทั้งนี้ การตรวจสอบคุณสมบัติรวมทั้งเงื่อนไขในการรับสมัครสอบคัดเลือกและการประกาศรายชื่อผู้มีสิทธิเข้ารับการสอบคัดเลือกข้างต้นนี้ คณะกรรมการสอบคัดเลือกพนักงานส่วนตำบลให้ดำรง ตำแหน่งบริหารต่างสายงานขององค์การบริหารส่วนตำบลปากพนังฝั่งตะวันตก ตำแหน่ง รองปลัดองค์การบริหารส่วนตำบล (นักบริหารงาน อบต.6) ได้ตรวจสอบเอกสารของผู้สมัครสอบคัดเลือกที่ได้ยื่นและรับรองตนเองในใบสมัครสอบคัดเลือกว่าเป็นผู้มีคุณสมบัติเฉพาะสำหรับตำแหน่งตามประกาศรับสมัครสอบคัดเลือกฯ ดังนั้น หากภายหลังตรวจสอบได้ว่าผู้สมัครสอบคัดเลือกรายใดมีคุณสมบัติไม่ครบถ้วน จะถือว่าผู้สมัครสอบคัดเลือกรายนั้นเป็นผู้ขาดคุณสมบัติในการสมัครสอบคัดเลือก หรือตัดสิทธิ มิให้เข้าสอบคัดเลือก หรือพิจารณาไม่ให้ผ่านการสอบคัดเลือกหรือถอนรายชื่อผู้สมัครสอบคัดเลือกรายนั้นออกจากบัญชีรายชื่อผู้มีสิทธิสอบคัดเลือก และไม่มีสิทธิได้รับการแต่งตั้งให้ดำรงตำแหน่งที่สมัครสอบคัดเลือก

จึงประกาศมาเพื่อทราบโดยทั่วกัน

ประกาศ ณ วันที่ ๑๙ กุมภาพันธ์ พ.ศ. ๒๕๕๖

ประเสริฐ แดงเรือง

(นายประเสริฐ แดงเรือง)

นายกองค์การบริหารส่วนตำบลปากพนังฝั่งตะวันตก